**Datoplan 2023 / 2024**

24.og 25. august Planleggingsdager. Barnehagen stengt.

13. september Foreldremøter

22.september Fotografering. Utestemme kommer til barnehagen

(her kan dato endre seg)

Uke 38 Nasjonal brannvernuke

Uke 40 Høstferie på skolen, barnehagen vanlig åpningstid

12. oktober Dugnad

Uke 42 FN – uke

November Foreldresamtaler

3. november Østlandsk lærerstevne. Planleggingsdag, barnehagen stengt.

1.desember Julegrantenning

8. desember Nissefest

13. desember Lucia – feiring

15. desember Barnas julebord

21. desember Siste dag i barnehagen før jul

22. desember Planleggingsdag. Barnehagen stengt.

Barnehagen stengt hele romjulen.

2. januar Første dag etter jul.

6. februar Samefolkets dag

Uke 8 Vinterferie på skolen, barnehagen vanlig åpningstid

1.mars Karneval

21. mars Påskefrokost

Barnehagen stengt hele påsken.

6. mai Dugnad

10. mai Planleggingsdag. Barnehagen stengt.

Juni Pride

18. juni Sommerfest for barn og foreldre

5. juli Siste dag før sommerstengt

22. juli Vi åpner igjen etter sommerstengt.

Kommentarer til punktene på neste side.

* Planleggingsdager – vi har i størst mulig grad forsøkt å forholde oss til skoleruta, og lagt planleggingsdagene til dagene hvor skolen også har stengt, samt inneklemte dager. Faste planleggingsdager hvert år er siste torsdag og fredag i august, første fredag i november, siste virkedag før jul, samt en inneklemt dag i mai.
* Foreldremøter – vi inviterer til foreldremøter på små- og storebarnshuset, hvor vi forteller om hverdagen i barnehagen og våre arbeidsmetoder. *«Barnehagen skal legge til rette for foreldresamarbeid og god dialog med foreldrene. Samarbeidet skal foregå både på individnivå og gruppenivå...»* Rammeplan for barnehager.
* Brannvernuke – uken fylles opp med brannvernrelaterte aktiviteter. Vi benytter oss av Norsk brannvernforenings materiell, og blir kjent med brannbamsen Bjørnis. Vi skal lære oss hvordan vi skal forholde oss til en eventuell brann, og hvordan vi kan forebygge brann. Det vil bli gjennomført to brannøvelser.
* Fotograf – hver høst kommer *Utestemme* og tar portrett, søsken- og gruppebilde av barna.
* Dugnad – ansatte og foreldre møtes i barnehagen etter stengetid. Arbeidsoppgavene er varierte, og dere kan skrive dere opp på liste etter interesse og kompetanse. Vi serverer pølser og kaffe. Vi oppfordrer alle til å stille opp, det er til stor hjelp for barnehagen. Hvis man ønsker å bidra, men ikke har mulighet til å stille på dugnadsettermiddagen, er det bare å ta kontakt med styrer eller personalet på avdeling. Det finnes alltid oppgaver som kan utføres på et annet tidspunkt.
* FN – uke. Vi jobber med dette hele uken, da med særlig fokus på barns rettigheter. *«Alle barnehager skal bygge på verdigrunnlaget som er fastsatt i barnehageloven og internasjonale konvensjoner som Norge har sluttet seg til, slik som FN`s konvensjon om barns rettigheter»* Rammeplan for barns rettigheter.
* Foreldresamtaler – dere inviteres til samtale hvor barnas trivsel og utvikling blir gjennomgått. *«Personalet og foreldrene har en åpen og tett dialog, og barnehagen er mottagelig for foreldrenes innspill»* Årsplan for barnehagen.
* Julegrantenning – når mørket faller på, tenner vi grana i barnehagen. Foreldre, søsken, besteforeldre og naboer inviteres til første snev av julestemning. Vi byr på gløgg, pepperkaker og litt underholdning.
* Nissefest – barnehagen fylles opp av små og store nisser. Vi spiser grøt og gjør nissestreker, og håper på besøk av den ekte nissen.
* Lucia – dere inviteres til en stemningsfull morgenstund i barnehagen med sang, gløgg og lussekatter. Kle dere godt, vi er ute!
* Barnas julebord – kan de voksne, så kan barna! Alle tar med seg en liten rett hjemmefra, og barnehagen fikser desserten. Vi pynter oss, dekker langbord og lager buffet, danser og koser oss i godt selskap med god mat og drikke.
* Samefolkets dag – eget opplegg for barna på avdelingene. *«Barnehagen skal synliggjøre samisk kultur og bidra til at barna kan utvikle respekt og fellesskapsfølelse for det samiske mangfoldet»* Rammeplan for barnehager.
* Karneval – vi kler oss ut og lager fest. Vi danser og slår katta ut av sekken, og det blir aktiviteter på tvers av avdelingene. Karneval og fastelavn markerer starten på fasten, og har lang tradisjon i flere kulturer. *«Barnehagen skal la barna få kjennskap til fortellinger, tradisjoner, verdier og høytider i ulike religioner og livssyn, og erfaringer med at kulturelle uttrykk har egenverdi»* Rammeplan for barnehager.
* 16.mai – tog og leker – vi går i tog i lokalmiljøet sammen med de andre barnehagene. Etter toget blir det leker og is i barnehagen.
* Pride – vi feirer kjærligheten, mangfoldet, fellesskapet og egenverdet. *«Barnehagen skal fremme likeverd og likestilling uavhengig av kjønn, funksjonsevne, seksuell orientering, kjønnsidentitet og kjønnsuttrykk, etnisitet, kultur, sosial status, språk, religion og livssyn. Barnehagen skal motvirke alle former for diskriminering og fremme nestekjærlighet»* Rammeplan for barnehager.
* Sommerfest for barn og foreldre – vi samles i barnehagen på ettermiddagen. Det blir underholdning, mat og drikke, og selvfølgelig avslutningsseremoni for bjørnene.

Her har dere en liten oversikt over viktige datoer dette barnehageåret. Følg med på avdelingenes planer for mer utfyllende informasjon når det nærmer seg.